**Latvijas Būvniecības padomes lēmums**

**Par Davosas deklarāciju un augstas kvalitātes būvniecības - būvkultūras (*Baukultur*) ieviešanu Latvijā**

Latvijas Būvniecības padome (turpmāk – Padome) ir iepazinusies ar 2018.gada 22.februārī kultūras ministru konferencē Davosā (Šveicē) parakstīto Davosas deklarāciju (turpmāk – deklarāciju) un deklarācijā pausto apņemšanos veidot visaptverošu, uz kultūru vērstu pieeju būvētai videi, veicināt ekonomisko, sociālo un vides ilgtspēju, visiem kopā veidojot savu dzīves telpu un mantojumu, ko atstāt aiz sevis.

Padome apzinās deklarācijas svarīgumu un nepieciešamību, veidot jaunu, pielāgojamu pieeju būvētai videi, kā arī nepieciešamību deklarācijas principus ieviest ikdienas praksē Latvijā. Lai īstenotu deklarācijā pausto, Padome apņemas:

* iepazīstināt savu organizāciju biedrus ar šo deklarāciju un veicināt deklarācijā izvirzīto būvniecības kultūras (*Baukultur*) principu iestrādāšanu dažādos organizāciju gatavotos dokumentos;
* mudināt valsts un pašvaldības iestādes rādīt pozitīvu paraugu un būt vadošajām iestādēm kvalitātes un būvniecības kultūras ieviesējām būvniecībā.
* Latvijas Būvniecības padomei sadarbībā ar Ekonomikas ministriju un citām institūcijām izstrādāt rīcības plānu deklarācijas ieviešanai būvniecībā Latvijā.